1 Kitöltési útmutató a 13K51 jelű, a súlyosan fogyatékos magánszemély részére évben kiállított, adókedvezményre jogosító igazolás tartalmáról teljesítendő adatszolgáltatásra szolgáló nyomtatványhoz Jogszabályi háttér - Az adózás rendjéről szóló évi XCII. törvény (a továbbiakban Art.) - A személyi jövedelemadóról szóló évi CXVII. törvény (a továbbiakban Szja tv.) - A súlyos fogyatékosság minősítéséről és igazolásáról szóló 49/2009. (XII. 29.) EüM rendelet (a továbbiakban Rendelet) Az adatszolgáltatás kötelezettje és tárgya Az adókedvezményre jogosító igazolást kiállító szerv, ha olyan igazolást, bizonylatot állít ki, amelynek alapján a magánszemély adókedvezmény (adómentesség) igénybevételére jogosult, a kedvezmény igénybevételére jogosító igazolás tartalmának közlésével adatot szolgáltat az adózónak kiadott igazolásról, az adóévet követő év január 31-ig. 1 Az összevont adóalap adóját csökkenti a súlyosan fogyatékos magánszemélynél az erről szóló igazolás alapján a fogyatékos állapot kezdő napjának hónapjától ezen állapot fennállása idején havonta az adóév első napján érvényes havi minimálbér 5 százalékának megfelelő összeg (személyi kedvezmény). 2 Az összevont adóalap adóját csökkentő kedvezmény igénybevétele szempontjából súlyos fogyatékosságnak minősülő betegség megállapítására és az állapot átmeneti jellegének meghatározására szakambulancia, vagy kórházi osztály szakorvosa jogosult. 3 A kedvezmény igénybevételére jogosító igazolást a szakambulancia, vagy kórházi osztály szakorvosa, illetve a jogosultságot megállapító orvosi dokumentáció alapján a beteg választott háziorvosa állítja ki. 4 Az igazolás ideiglenes, vagy végleges hatályú lehet. Az ideiglenes hatályú igazolást évente kell kiállítani és arról adatot szolgáltatni. 5 Az igazolás adattartalmát a Rendelet melléklete határozza meg. Az adatszolgáltatás benyújtásának módja, határideje: Az adatszolgáltatást a fentiek alapján a kötelezett január 31-éig köteles teljesíteni. Az adatszolgáltatást kizárólag elektronikus úton lehet benyújtani. Az adatszolgáltatás kitöltésével és benyújtásával kapcsolatos általános tudnivalók A 13K51 jelű adatszolgáltatást a Nemzeti Adó- és Vámhivatal (továbbiakban NAV) honlapján (www.nav.gov.hu) megtalálható és letölthető ÁNYK internetes kitöltő-ellenőrző programmal kell elkészíteni. A 13K51 jelű nyomtatvány egy 13K51A lapból és 13K51M-es lapokból áll. A 13K51A lap az adatszolgáltatásra kötelezett azonosító adatait tartalmazza és csak egyet lehet kitölteni belőle. A 13K51M magánszemélyenkénti összesítő lap tartalmazza a vonatkozó jogszabályban előírt adatszolgáltatást. A 13K51M-es lapból annyi darabot kell 1 Art. 3. számú melléklet J) pont 2 Szja tv. 40. (1) bekezdés 3 Rendelet 1. (1) bekezdés 4 Rendelet 1. (2) bekezdés 5 Rendelet 2. (1) bekezdés 1
2 kitölteni, ahány magánszemélyre vonatkozóan teljesíti a kötelezett az adatszolgáltatási kötelezettségét. Az adatszolgáltatást csak az okmányirodai regisztrációval rendelkező és az állami adóhatósághoz a T180-as lapon bejelentett adózó vagy annak képviselője nyújthatja be. Eredeti adatszolgáltatás Eredetinek akkor minősül az adatszolgáltatás, ha az adatszolgáltató az egyszeri adatszolgáltatásra előírt határidőn belül, először szolgáltat adatot. Eredeti adatszolgáltatás esetén az adatszolgáltatás jellegének feltüntetésére szolgáló négyzetet üresen kell hagyni. A határidő előtt benyújtott adatszolgáltatások esetében az elsőként beadott, és a NAV által elfogadott adatszolgáltatás minősül eredetinek. Soron kívül teljesített adatszolgáltatás A jogutód nélkül megszűnő adózó jogszabályban megállapított adatszolgáltatási kötelezettségét az éves elszámolású adókról benyújtott soron kívüli bevallással egyidejűleg teljesíti. 6 A soron kívüli bevallást az éves elszámolású adókról a soron kívüli bevallási kötelezettséget kiváltó eseményt követő 30 napon belül kell benyújtani. 7 Amennyiben az adatszolgáltatást soron kívül teljesíti az adózó, azt a 13K51A lap megfelelő kódkockájában jelezni kell. Az adatszolgáltatás pótlása Pótlásnak tekintendő az elévülési időn belül bármely ok folytán elmaradt (határidőben nem teljesített) 13K51 adatszolgáltatás teljesítése. Miután a pótlólag elkészített adatszolgáltatást ebben az esetben nem előzte meg alapbevallás, az eredeti adatszolgáltatásnak minősül. A korábbi éveket érintő, de még nem teljesített adatszolgáltatást az adott évre rendszeresített adatszolgáltatáson pótolhatja az arra kötelezett. Abban az esetben, ha egy magánszemélyre az adatszolgáltatásra előírt határidőn túl szolgáltat adatot az adatszolgáltató úgy, hogy már van eredeti 13K51 adatszolgáltatása, a magánszemélyre vonatkozóan pótlólag elkészített adatszolgáltatást már csak helyesbítésként továbbíthatja az adóhatóság felé. Ebben az esetben a 13K51A lapon az adatszolgáltatás jellege kódkockában H betűjelet kell szerepeltetni. Az adatszolgáltatás helyesbítése A NAV által elfogadott adatközlés után, ugyanazon magánszemély vonatkozásában csak helyesbítésként történhet az adatszolgáltatás. Helyesbítésről van szó, ha az adatszolgáltató utóbb észlelte, hogy az adatszolgáltatás során bármely adat tekintetében tévedett. A már benyújtott, korábbi éveket érintő adatszolgáltatást az adott évre rendszeresített adatszolgáltatáson helyesbítheti az arra kötelezett. A helyesbítést a 13K51A lapon, az adatszolgáltatás jellegének feltüntetésére szolgáló kódkockában H betűjellel kell jelölni. 6 Art. 3. számú melléklet M) pont 7 Art. 33. (4) bekezdés 2
3 Ebben az esetben a Hibásnak minősített adatszolgáltatás vonalkódja mezőt üresen kell hagyni! Akkor is adózói javításról (helyesbítésről) van szó, ha a kötelezett a magánszeméllyel kapcsolatos adatközlést az adatszolgáltatással érintett időszakra pótlólag teljesíti. A helyesbítés lényege a magánszemélyre vonatkozó teljes adatcsere. Adózói javítás (helyesbítés esetén) amennyiben a magánszemélyre vonatkozóan közölt adatok valamelyikét kell módosítani csak a helyesbítéssel érintett magánszemély(ek)re vonatkozó lapokat kell ismételten benyújtani, azonban a korábban benyújtott bevallási nyomtatvány minden benyújtott lapját. ( A és M lapokat is) Amennyiben kizárólag a főlapon ( A lapon) közölt adatok valamelyikét kívánja helyesbíteni (a helyesbítés magánszemélyt nem érint), akkor a helyesbítő adatszolgáltatás esetén a főlaphoz magánszemélyes ( M ) lapot megnyitni és benyújtani nem lehet! Értelemszerűen pótlás esetén az adott magánszemélyre nézve nincs előzmény 13K51 adatszolgáltatás. Amennyiben az adatszolgáltatásra kötelezett olyan magánszemély adatait közölte a benyújtott adatszolgáltatáson, akivel összefüggésben adatszolgáltatási kötelezettség nem terhelte, az adatok törlését szintén helyesbítés benyújtásával teheti meg. Ebben az esetben a helyesbítés jelölésén túl a 13K51M-es lap (B) blokkjában a T törlő jelet is fel kell tüntetni. Törlés esetén a 13K51M lap (C) blokkjában nem szerepelhet adat. Adóhatósági javítás Az állami adóhatóság az adatszolgáltatás helyességét megvizsgálja, és amennyiben az adatszolgáltatás az adózó közreműködése nélkül nem javítható ki, 15 napon belül, megfelelő határidő tűzésével az adózót értesíti az adatszolgáltatás kijavítása (hiánypótlása) érdekében. Az adózónak a hibalistában felsorolt hibák kijavítását követően az adatszolgáltatás teljes állományát újból be kell nyújtania és a lap tetején lévő kódkockába be kell írnia az eredeti (a hibásnak minősített) adatszolgáltatás 10 jegyű vonalkódját, mely a javításról szóló értesítő levélben található meg. Jogkövetkezmények Az adatszolgáltatásra kötelezett 500 ezer forintig terjedő mulasztási bírsággal sújtható, ha az adatszolgáltatási kötelezettségét késedelmesen, hibásan, valótlan adattartalommal vagy hiányosan, illetőleg egyáltalán nem teljesíti. 8 Az adatszolgáltatási kötelezettség elmulasztása esetén a mulasztási bírság megállapításával egyidejűleg az adóhatóság az adózót határidő tűzésével teljesítésre hívja fel. A kiszabott bírság kétszeresét kell újabb határidő tűzésével megállapítani, ha a teljesítésre kötelező, előző határozatban előírt határidőt az adózó elmulasztotta. A kötelezettség teljesítése esetén a másodszorra kiszabott bírság korlátlanul mérsékelhető. 9 8 Art (1) bekezdés a), c) pont 9 Art (7) bekezdés 3
4 13K51A lap kitöltése Azonosítás (A) blokk A hibásnak minősített adatszolgáltatás vonalkódja: Az (A) blokkban található kódkockákba az állami adóhatóságtól kapott, hibásnak minősített adatszolgáltatásról szóló kiértesítő levélben feltüntetett, 10 jegyű vonalkódot kell beírni. Azonosító adatok: Az (A) blokkban kell az adatszolgáltatásra kötelezett azonosító adatait feltüntetni, a nyomtatványon szereplő mezők megfelelő kitöltésével. Abban az esetben, ha az adatszolgáltatás helyesbítésére, pótlására az eredeti adatszolgáltató személyében történt változást követően kerül sor, úgy az adatszolgáltatásban a jogutód adatszolgáltatónak fel kell tüntetnie a jogelőd adatszolgáltató adószámát is. Ügyintézőként annak a személynek a nevét kérjük feltüntetni, aki az adatszolgáltatást összeállította, és aki az adatszolgáltatás esetleges javításába bevonható. (B) blokk Az adatszolgáltatás jellege: Az adatszolgáltatás jellege kódkockában helyesbítés esetén H betűjelet kell feltüntetni. A soron kívül teljesített adatszolgáltatás tényét az erre vonatkozó kódkockában kell jelölni. Nem minősül soron kívül teljesített adatszolgáltatásnak, ha elmaradt adatszolgáltatást pótol az arra kötelezett. Az adatszolgáltatásban érintett magánszemélyek száma kódkockákban feltüntetett számnak meg kell egyeznie a 13K51M-es lapok számával. 13K51M lap kitöltése A 13K51M lap (A) blokkban az adatszolgáltató azonosító adatait a program automatikusan átemeli a 13K51A lapról. Az adatszolgáltatással érintett magánszemély azonosító adatait a blokkban szereplő mezők megfelelő kitöltésével kell megadni. A (B) blokkban kell feltüntetni az adatszolgáltatással kapcsolatos technikai adatokat. Helyesbítés esetén ennek tényét az arra szolgáló helyen, a 13K51A és a 13K51M lapon is H betűvel kell jelölni. Amennyiben olyan magánszemély adatait közölte az adatszolgáltatásra kötelezett, akivel összefüggésben adatszolgáltatási kötelezettség nem terhelte, azt a 13K51M lapon a helyesbítés jelölésén túl, az erre szolgáló kódkockában T betűvel is jelölni kell. Ebben az esetben a 13K51M (C) blokkját üresen kell hagyni. A (C) blokk szolgál az igazolás adatainak feltüntetésére. Az 1. sorba kell beírni az igazolás kiállítását megalapozó szakorvosi dokumentáció kiadásának dátumát. Itt tehát nem az adókedvezményre jogosító igazolás kiállításának 4
5 dátumát kell feltüntetni, hanem az igazolás kiállítását megalapozó szakorvosi dokumentáció kiadásának dátumát. A két dátum adott esetben megegyezhet, például ha az adókedvezményre jogosító igazolást a szakorvos a szakorvosi dokumentációval egyidejűleg állítja ki. A 2. sorban kell feltüntetni a fogyatékos állapot kezdő időpontját. A 3. sorban kell meghatározni a súlyos fogyatékosság végleges, vagy ideiglenes jellegét. Amennyiben a fogyatékosság végleges, a kódkockában a V betűt, amennyiben ideiglenes, az I betűt kell kiválasztani. A 4. sorban kell feltüntetni az igazolás hatályát, vagyis hogy a kiállított igazolás mely dátumig érvényes. Ezt a sort csak ideiglenes igazolás esetében kell kitölteni. Az 5. sorban kell feltüntetni az adókedvezményre jogosító igazolás kiállításának dátumát. Nemzeti Adó- és Vámhivatal 5